oujaars aande in kampeer terein - Forum Topic
Total Views: 82 811 920
Forums / 2. FAQ & General Chat / oujaars aande in kampeer terein
replies: 130 699
views: 39 094 548
08 Jan 2016 @ 15:31:39 pm
Ek sien dis maar algemeen dat kampeerders op oujaarsaand bietjie "uithaak" op kampeer tereine. Ek geniet dit om almal in n vrolike bui te sien en hulle aand te geniet...het nie probleem met bietjie ekstra lawaai op di� aand nie. Het n kampeerder gesien wat heeltemaal daarteen gekant is en soek absolute stilte vanaf 10pm wat ek voel bietjie onregverdig is....dis mos daai een dag van die jaar waar meeste familie en vriende kuier tot na 12am. Ek praat nie van oorverdowende musiek nie...net n lekker vrolike kuier. Hoe voel julle daaroor?
08 Jan 2016 @ 15:41:22 pm
Gelukkig is di� oom so half doof en as ek slaap dan slaap ek. 2014 het die manne by waenhuiskrans kom verskoning maak die volgende dag maar ek het hulle skaars gehoor. Agter my was klomp kleurlinge wat kwaai musiek gemaak het met instrumente.
Dis net as dit al saans se harde doef-doef musiek is wanneer ek uithaak.
08 Jan 2016 @ 16:15:22 pm
Gee ook nie om vir daai een aand nie, al wat ek erg verpes, verskoon die woord, is die dem harde klappers wat so lawaai en GEEN doel het nie, dis maar net my opinie.
Wat my ergter meer bekommer, is die vuurpyle wat in woonbuurte geskied word, ek het my grasdak nat gespuit vir in geval, en Saterdag oggend twee stokke in die erf op getel
08 Jan 2016 @ 17:01:33 pm
Ek stem saam dat Oujaarsaand die een aand is wat jy dit vir mense gun om hulself te geniet en te kuier tot na twaalf. Lag en gesels, lekker musiek maak en vrolik wees. Niks verkeerd daarmee nie. As ek op 'n stadium kom waar ek wil hê die kampterrein moet tjoepstil wees teen 9 of 10 uur op Oujaarsaand, dan sal ek weet, die tyd het aangebreek om eerder daardie tyd by my huis te bly.
08 Jan 2016 @ 17:15:15 pm
Freda, ek stem saam met jou siening, maar hoop dat dit nog lank gaan vat voor julle daar kom.
08 Jan 2016 @ 17:22:23 pm
Ek ook Johann. As ek eerlik moet wees, vir my is dit soms, selfs buite seisoen, baie stil in die kampe. Toe my kinders nog saamgekamp het, was daar baie meer aktiwiteit, vure wat brand, mense wat gesellig vertoef, as deesdae. Ek dink, in die hedendaagse lewe is mense net te moeg vir sulke dinge. Die lewe is te besig en almal wil net RUS as hulle die kans kry.
08 Jan 2016 @ 20:32:54 pm
Ons gee ook nie om as mense kuier ens nie, ons slaap deur dit.. ... MAAR ek was altyd ook nie gepla deur vuurwerke nie, maar my 2 jarige is erg daaroor.. sy spring met alle krag en mag uit en hardloop vir haar lewe. Sy kom sit en bewe met haar handjies oor haar ore en stres haarself in ander dimensie in.. ek glo ook daars n tyd en plek vir dit, en woonbuurte en karavsanparke is glad nie die plek nie.. nou sien ons na die vuurwerk situasie, raak sy nou so oor donderweer ook...nou hou dit nie net een aand vir ons nie, ne?
Kuier is een ding, dit pla my en my kind nie, maar ja, ek glo ook as jy darem bietjie respek kan betoon vir die wat rustig wil wees, sal jy jou kuier rustiger hou
08 Jan 2016 @ 20:40:35 pm
Kan nie dink dat daar parke is wat vuurwerke toelaat nie. Nylon, canvas, droe somer gras meng nie met brandende voorwerpe nie.
Voel wel die sensitiewe samelewing het wel oorboord gegaan dat daar amper geen meer strande is wat vuurwerke of glasie sjampanje oor nuwe jaar toelaat nie. Daar was meer SAPS lede of Gouritz se strand as by die opening van parliament om mense met sjampanje en vuurwerke te keer.
So ver ek weet is dit net Stilbaai met die 2 strande "kompitisie" wat elke kampeerder ten minste een keer moet ervaar.
As vir mense wat kla oor gekuier en joligheid oor Oujaarsaand moet maar liewer hulle windskerms gaan plant in the outehuis se tuin oor Desember.
08 Jan 2016 @ 21:09:29 pm
Op Ballito se strand het ook honderde mense bymekaar gekom om vuurwerke te aanskou en n champaingne te geniet....was regtig n geseligge atmosfeer....
08 Jan 2016 @ 23:34:33 pm
Gee ook nie om vir lekker kuier op oujaarsaand nie maar die vuurwerke het 'n probleem geword.
Ons is al vir 22 jaar die Desember vakansie by ons plekkie in Margate. Die afgelope 5 jaar het die owerhede geen beheer oor die gebruik daarvan. Van voor Kersfees begin dit al en hier van die 29ste is dit elke aand van vroeg tot laat en dan natuurlik oujaarsdagaand begin dit al voor donker en klink dit soos die tweede wereld oorlog tot na twee. Daar word letterlik miljoene rande se vuurwerke afgestuur. Ons hondjies word mal van die lawaai al verdoof ons hulle.
Van verlede jaar af vlug ons vir daai paar dae Underberg se omgewing toe. Salig. Vuurwerke? Hoe spel mens dit.
09 Jan 2016 @ 07:10:23 am
Ou jaars aand is party aand. En ek dink dit is onredelik om van mense te verwag om stil te wees op so aand. Het dit nog net twee keer ervaar gedurende Desember en beide tye was dit stil in die kamp teen 1 uur die oggend. Daarna het almal lekker laat geslaap die nuwe jaar in.
Dink mens moet maar sterkstaan die tyd van die jaar en eerder die tyd geniet saam met almal.
As ons by die huis is op oujaar gaan ons gewoonlik Middernag Erediens toe. Nogal 'n lekker gevoel om die nuwejaar op so Stil en Saak maak manier te begin.
09 Jan 2016 @ 07:54:18 am
Ek kry ook so lekker as ek die grassnyer start, of hedgetrimmer 6uur in die oggend en die klomp wat my kind, en dus my rus ook versteur het, bietjie bykom.. dan moet hul mos aanvaar dis daglig en dinge begin gebeur..
Ironies dat die een ou daar uit sy huis vir my skree vir stilte, wat die hardste partytjies hou en self vuurwerke laat klap het asof dit nou groot pret is.. haha.
Klomp studente by kamp ook goeie hoofpyn gehad,dan speel ons lekker bal al vroeg vroeg...
09 Jan 2016 @ 08:36:58 am
Ek hoef nie, en kamp gelukkig nie oor Desember nie, en is dus gespaar daarvan om te besluit of ek 'n lawaaierige oujaarsnag gaan verdra of nie. Ek gun egter my medemens om te besluit watter vorm van oujaarsnag hulle verkies om te gebruik, of dit nou tuis by my huis is en of dit by 'n kampterrein is.
Maar, as die geleentheid by 'n kampterrein is met talle tente of by 'n oord waar daar dikwels talle grasdak strukture is, verwag ek dat bestuur streng reëls sal hê wat die afvuur van vuurwerke verbied met gepaardgaande uitsetting-strawwe sou dit oortree word.
Hier by ons in die Kaap is Desembermaand ook Suidoos-maand en brande woed oral. Ek dink dit is uiters onsensitief om in hierdie tyd vuurwerke af te vuur op plekke wat nie spesiaal vir die doel ingerig is sodat brande indien dit sou ontstaan, vinnig geblus kan word.
09 Jan 2016 @ 08:44:20 am
Ek is ook nie gekant teen een aand in n jaar waar mense meer joilg is ander dae, solank daar nie gevloek en bakleiery is nie, seker die volgende aand was alles weer normaal.
09 Jan 2016 @ 08:48:45 am
Mooi man, los die gras sny vir 1 januarie.
09 Jan 2016 @ 10:00:42 am
Oujaar by VCP was lekker. Almal het lekker gekuier. Oud en jonk saam. Die heel lekkerste was dat die skiet van klappers en vuurwerke verbied was. Daar was lekker musiek vir oud en jonk in die groot lapa en van die oueres het geskoffel tot 1-uur in die oggend. Ja ek dink dit n tyd vir lekker samesyn met familie en vriende. As daar suur pruime was dan was dit beslis in die minderheid en het ongesiens verby gegaan.
09 Jan 2016 @ 11:02:24 am
Mens kry maar oral sulke suur gaaie maar dit pla ons gladnie. As jy moeg is sal jy deur dit slaap, anders is jy klaar uitgerus dus gaan huistoe en gaan werk jou moeg.
Klappers is en moet totaal verbied word.
09 Jan 2016 @ 11:27:37 am
dis natuurlik om die ou jaar uit te gaan en die nuwe te begin met jolyt (binne perke natuurlik). ons was vanaf 27 Des tot 3 Jan in Margate in 'n woonstel........en as daar nou een ding is wat my nou gatvol gemaak het is dit die vuurwerke wat afgeskiet was en ook ongemanierde springkane - starnd is tot oorlopens en totaal oorgeneem.
daar was letterlik miljoene rande se vuurwerke op die strand afgevuur. ek wens die vuurwerke wil in totalitiet verbied word. hulle sê diere se ore is duisendmaal meer sensitief as die mens se gehoor, so ek kan net myself indink hoe dit ons arme honde laat skrik en irriteer as die goed afgeskiet word. dis gebruik is nie eg S Afrikaans nie en die asiërs en europese lande kan die goed met liefde op plekke indruk waar hulle permanent 'n lig sal laat skyn...
09 Jan 2016 @ 16:51:19 pm
Ons was nou oujaar op Hartenbos en twee jaar gelede al wanneer daar vuurwerke was is wanner klok twaalfuur slaan en dan net op strande jy sien dit dan die hel kus vol daarna is dit weer doodstil danksy die Oordbestuurder wat daarvoor sorg.
09 Jan 2016 @ 19:35:00 pm
Ja n aand sal n ou niks doen nie maar n ou wil darem later rus kry vir jou siel geniet dit wat jy doen maar hou ander in aag
09 Jan 2016 @ 20:30:12 pm
Ons gaan ook graag kyk na die georganiseerde vuurwerke vertongs, dit is darem mooi, maar ek bekommer my oor die woonbuurte waar kinders met die goed speel. Daar is al baie lelike gevolge gewees. Te veel ouers se gevoel is net, "die kinders geniet dit, en dit hou hulle besig"
Soos hulle sê, "bottom line" dit bly tog maar 'n vrolike gebeure.
09 Jan 2016 @ 20:37:15 pm
Dis nou wel nie vrolik vir almal nie
11 Jan 2016 @ 20:22:00 pm
Wat my pla is daai nuwe gier wat so stil is, daai lantern ding, ek is altyd bang daai ding val voor hy uitgebrand is.
12 Jan 2016 @ 06:42:34 am
Ag Nee! Kom nou almal - die kinders geniet die vuurwerke en veral die gekleurde vuurpyle!
Ek kan 'n klomp jare terug onthou toe hulle op Randfontein spesiale vertonings van vuurwerke gehad het op oujaarsaand.
Hulle het ook by die OK se parkeer terrein destyds in Carletonville bymekaar gekom. Verkeers beamptes het in die dorp rond gery en waar hulle mense met vuurwerke gewaar het, hulle aangemoedig OK toe. Sodoende was dit baie beter beheer. Almal wat belang gestel het, het geweet waar om te gaan kyk en natuurlik was dit verder weg van diere. Ek wens hulle wil daardie gewoonte terug bring.
12 Jan 2016 @ 09:47:42 am
Alles kan gaan, los net die vuurwerke weg van my en n dronk ou van my GIRL af.
12 Jan 2016 @ 11:40:16 am
Stem met jou Jin. Vuurwerke en dronk elemente is werklik 'n groot probleem veral as daardie ''Doef, Doef'' musiek uit die motor se kattebak kom met al die motor deure oop ook tot na 3-uur in die oggend.
12 Jan 2016 @ 12:25:25 pm
Dennis, geen probleem met doef doef musiek nie, vat net 'n m**rse doef doef klapper en plaas dit in die kattebak, dit sal die laaste doef wees.
Net nie regtig nie, al voel mense so.
12 Jan 2016 @ 12:29:57 pm
[quote] 1012,250115080 [/ quote] Dit het nie vir my gewerk nie omrede ek nie klappers gehad het nie. Die enigste klapper wat ek gehad het het was my hand, sit net met stukkende vinger
12 Jan 2016 @ 12:53:51 pm
Dennis Dennis los die geweld man. Was ou jaar op Stilbaai se strand, Janet wou die vuurwerke sien, dit pla my nou nie as ek dit sien of nie. Wat well pla, is die skade wat die goed aanrig hetsy in die droe veld, lapas en diere wat daarvan will wegkom. Ek stem met van julle hier boo met 'n totale verbod op die goed. Daardie "Chinese lanterns" is ook erg, hulle was die oorsaak van 'n groot veld brand op Stillbaai so 'n paar jaar gelede. Dan kry jy party mense wat rooi flairs op skiet en die wind waai hulle land in of hy word sommer net plat geskiet.
01 Jan 2020 @ 09:14:24 am
Duisende mense het weer op Ballito se strande saamgedrom. Ek het nog nooit so baie vuurwerke gesien nie....
05 Jan 2020 @ 20:26:33 pm